ເຫດການໃນມື້ຕໍ່ມາ ຫຼັງຈາກການໂຈມຕີ ນະຄອນຫຼວງປາຣີ 
ຊາວເມືອງປາຣີ ແລະ ແມ່ນກະທັ່ງ ພວກນັກທ່ອງທ່ຽວ ຕ່າງກໍພາກັນໄປບໍລິຈາກເລືອດ ຢູ່ທະນາຄານເລືອດ ໃຫ້ແກ່ຜູ້ເຄາະຮ້າຍຫຼາຍສິບຄົນ.
ປະທານາທິບໍດີ ຝຣັ່ງ ທ່ານ Francois Holland ຖິ້ມໂທດ ໃສ່ກຸ່ມກໍ່ການຮ້າຍ ລັດອິສລາມ ສຳລັບການກະທຳ ທີ່ເປັນ ສົງຄາມ ຫຼັງຈາກການໂຈມຕີຫຼາຍບັ້ນ ພ້ອມກັນ ອັນໜ້າຢ້ານ ກົວ ທົ່ວນະຄອນຫຼວງປາຣີ ເມື່ອຕອນຄ່ຳຄືນວັນສຸກຜ່ານມາ ຢ່າງໜ້ອຍມີ 129 ຄົນ ເສຍຊີວິດ ແລະ ອີກຈຳນວນຫຼາຍຄົນ ໄດ້ຮັບບາດເຈັບ ເຈົ້າໜ້າທີ່ຕຳຫລວດ ກ່າວວ່າຄົນຮ້າຍ 8 ຄົນ ກໍເສຍຊີວິດເຊັ່ນກັນ ທີ່ປະກອບດ້ວຍ 7 ຄົນ ຜູ້ທີ່ປາກົດວ່າ ລະເບີດຕົວພວກເຂົາເອງຕາຍ ກຸ່ມ IS ຫຼື ລັດອິສລາມ ໄດ້ອ້າງເອົາຄວາມຮັບຜິດຊອບ ໃນຂະນະດຽວກັນ ຝຣັ່ງກໍໄດ້ ປະ ກາດພາວະສຸກເສີນ ແລະ ຈັດຕັ້ງປະຕິບັດການ ເພື່ອລະບຸຕົວພວກຄາດຕະກອນ ແລະ ຊອກຫາພວກສົມຮູ້ຮ່ວມຄິດທັງຫຼາຍ ຜູ້ສື່ຂ່າວວີໂອເອ Lisa Bryant ໄດ້ປະຈຳການ ຢູ່ ຖະໜົນສາຍຕ່າງໆ ໃນວັນເສົາສັບປະດາແລ້ວນີ້ ແລະ ສົ່ງລາຍງານນີ້ມາ ດັ່ງໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ພົນລະເມືອງນະຄອນ ປາຣີ ທ່ານ Adama Ndoye ຢືນລໍຖ້າຢູ່ ໃນແຖວທີ່ຍາວຢຽດ ເພື່ອບໍລິຈາກເລືອດ ໃນຕອນເຊົ້າວັນເສົາສັບດາແລ້ວນີ້ ພຽງຂ້າມຟາກຖະໜົນ ຈາກ ຈຸດມ່ວນຊື່ນຍາມກາງຄືນ ທີ່ຖຶືກເປັນເປົ້າໝາຍ ການໂຈມຕີ ໃນຕອນຄ່ຳຄືນວັນສຸກນັ້ນ ທ່ານ Ndoye ດັ້ງເດີມແມ່ນມາຈາກປະເທດ ເຊນາກາລ ເວົ້າວ່າ ລາວຫວັງວ່າ ເລືອດຂອງ ລາວຈະຊ່ວຍເຫຼືອຢ່າງນ້ອຍ ຄົນຜູ້ນຶ່ງໄດ້ ໃນຈຳນວນພວກທີ່ໄດ້ຮັບບາດເຈັບ ໃນການ ໂຈມຕີເຫຼົ່ານັ້ນ ລາວເວົ້າວ່າ ເບິ່ງໄປອ້ອມໆຕົວທ່ານເບິ່ງ ບໍ່ມີຄຣິສຕຽນ ມຸສລິມ ແລະ ຢິວ ໝົດທຸກຄົນ ຢູ່ທີ່ແຫ່ງນີ້ ເພື່ອໃຫ້ຄວາມຊ່ວຍເຫຼືອ ບັນດາຜູ້ເຫັນເຫດການ ເວົ້າວ່າ ມືປືນຊາຍຄົນນຶ່ງ ເປີດສາກຍິງໃສ່ ສະຖານບັນເທີງ Le Carillon ແລະ ຮ້ານອາຫານ Le Petit Cambodge ທີ່ສັງຫານ ຢ່າງໜ້ອຍ ຫຼາຍສິບຄົນ ສະຖານທີ່ທັງສອງແຫ່ງດັ່ງກ່າວ ເປັນບ່ອນທີ່ນິຍົມຊົມຊອບ ຕັ້ງຢູ່ໃກ້ໆກັບ ຄອງ Saint Martin ຢູ່ທາງພາກເໜືອຂອງນະຄອນ ປາຣີ ດອກໄມ້ ທຽນໄຂ ແລະບັນທຶກຂໍ້ຄວາມ ຕ່າງໆ ວາງຢາຍຢູ່ດ້ານໜ້າຂອງອາຄານທັງສອງ ການກະທຳ ຂອງຄວາມສາມັກຄີ ເຫຼົ່ານີ້ ແມ່ນເກີດຂຶ້ນ ຢູ່ທົ່ວຕົວເມືອງ ຂະນະທີ່ຊາວເມືອງ ປາຣີ ຮັບເອົາສິ່ງທີ່ເກີດຂຶ້ນ ລະດັບຂອງການໂຈມຕີຄັ້ງທີສອງ ທີ່ຮ້າຍແຮງ ຂອງພວກກໍ່ ການຮ້າຍໃນປີນີ້ ຊາວເມືອງປາຣີ ແລະ ແມ່ນກະທັ່ງ ພວກນັກທ່ອງທ່ຽວ ຕ່າງກໍພາກັນໄປບໍລິຈາກເລືອດ ຢູ່ທະນາຄານເລືອດ ໃຫ້ແກ່ຜູ້ເຄາະຮ້າຍຫຼາຍສິບຄົນ ໃນການໂຈມຕີຫຼາຍບັ້ນລຽນຕິດ ເກືອບພ້ອມໆກັນ ທີ່ເກີດຂຶ້ນອ້ອມແອ້ມນະຄອນຫຼວງຜ່ານມາ ປະມານໜຶ່ງໄມລ໌ ຫ່າງ ອອກໄປ ດອກໄມ້ຢ່າງຫລວງຫຼາຍອີກ ຢອງກັນຂຶ້ນເປັນກອງ ຢູ່ທີ່ສະຖານ Place de la Republique ບ່ອນທີ່ມີການປະທ້ວງຢ່າງໃຫຍ່ ເກີດຂຶ້ນ ໃນລະຫວ່າງການໂຈມຕີ ຂອງ ພວກກໍ່ການຮ້າຍ ເມື່ອເດືອນມັງກອນ ຍັງມີດອກໄມ້ອີກ ຢ່າງຫຼວງຫຼາຍ ຢູ່ໃກ້ກັບຫໍດົນຕີ Bataclan ເຊິ່ງເປັນສະຖານທີ່ຟັງເພງ ບ່ອນທີ່ການໂຈມຕີ ໄດ້ເກີດຂຶ້ນເມື່ອຕອນຄ່ຳຄືນວັນສຸກຜ່ານມາ ນັກຂ່າວຄົນຝຣັ່ງ ໄດ້ບັນທຶກພາບ ເຫດການຕ່າງໆ ຈາກຕຶກຫ້ອງແຖວຂອງລາວ ຢ່າງ ໜ້ອຍ 82 ຄົນ ຖືກຂ້າຕາຍ ໃນລະຫວ່າງການຈູ່ໂຈມ ຫໍດົນຕີ Bataclan ທີ່ວ່ານັ້ນ ມີລາຍ ງານວ່າ ພວກຄົນຮ້າຍ 3 ຄົນ ລະເບີດຕົວເອງຕາຍ ຄົນຮ້າຍຜູ້ທີສີ່ຖືກຕຳຫຼວດຍິງຕາຍ ວິທະຍຸຝຣັ່ງລາຍງານວ່າ ຢ່າງນ້ອຍ ຄົນຮ້າຍຜູ້ນຶ່ງ ສາມາດລະບຸຕົວໄດ້ ເຈົ້າໜ້າທີ່ຕຳຫຼວດຝຣັ່ງ ໄດ້ປິດລ້ອມສະຖານທີ່ເກີດເຫດ ຍິງສາວຄົນນຶ່ງຊື່ວ່າ Solveig ພວມພະຍາຍາມ ເຂົ້າໄປຫາແຟນຂອງນາງ ຜູ້ທີ່ອາໄສຢູ່ໃກ້ໆ ຫໍດົນຕີ Bataclan ນັ້ນ ຕຳຫຼວດແມ່ນຍັງຕັນຖະໜົນທາງອອກຂອງລາວ ແລະ ລາວກໍບໍ່ສາມາດອອກໄປໄດ້ ນາງສາວ Solveig ເວົ້າວ່າ ແຟນຂອງນາງ ໄດ້ຍິນສຽງປືນ ຢູ່ໃນຫໍສະແດງດົນຕີ ຕໍ່ຈາກ ນັ້ນ ໄດ້ເຫັນພວກຄົນປະມານສິບກວ່າຄົນ ແລ່ນອອກມາຈາກປະຕູດ້ານຫລັງ ລາວຈຶ່ງ ໄດ້ປິດປະຕູຕັນລາວເອງໄວ້ ຢູ່ໃນຫ້ອງນ້ຳ ເພື່ອນຂ້າງຫ້ອງຄົນນຶ່ງຂອງລາວ ຖືກຍິງ ກຳ ລັງລາກຊາຍຄົນນຶ່ງ ທີ່ໄດ້ຮັບບາດເຈັບເຂົ້າໄປ ເພື່ອໃຫ້ປອດໄພ ຕຳຫຼວດກ່າວວ່າ ນອກເໜືອຈາກ ພວກທຳການໂຈມຕີ 4 ຄົນ ຢູ່ທີ່ຫໍດົນຕີ Bataclan ແລ້ວ ຍັງມີພວກຄົນຮ້າຍອີກ 4 ຄົນ ໄດ້ເສຍຊີວິດ ຕຳຫຼວດກ່າວວ່າ ພວກຄົນຮ້າຍບາງ ຄົນ ໄດ້ລະເບີດຕົວເອງຕາຍ ທີ່ລວມທັງ ຢູ່ສະໜາມກິລາບານເຕະຝຣັ່ງ ບ່ອນທີ່ພວກຜູ້ຊົມ ທັງຫຼາຍກຳລັງຊົມການແຂ່ງຂັນ ລະຫວ່າງ ຝຣັ່ງ ກັບ ເຢຍຣະມັນ ຢູ່ ສື່ມວນຊົນລາຍງານ ວ່າ ໜັງສືເດີນທາງຂອງປະເທດຊີເຣຍ ໄດ້ຖືກພົບເຫັນຢູ່ໃກ້ໆກັບຊາກສົບຂອງຄົນນຶ່ງ ຢູ່ ແຫ່ງນັ້ນ ຊຶ່ງອາດຈະມີສ່ວນກັບການລັກລອບຂົນສົ່ງພວກຄົນເຂົ້າເມືອງ ໂດຍການປອມ ແປງໜັງສືເດີນທາງ ຂອງປະເທດຊີເຣຍຢ່າງວ່ອງໄວ ກໍເປັນໄດ້ ເຊິ່ງການຢັ້ງຢືນຄວາມ ແທ້ຈິງຂອງມັນນັ້ນ ຍັງບໍ່ອາດສາມາດຮູ້ໄດ້ ໃນເວລານີ້ ການໂຈມຕີນັ້ນ ເກີດຂຶ້ນພຽງສອງອາທິດ ກ່ອນໜ້າ ຝຣັ່ງຈະເປັນເຈົ້າພາບ ຈັດກອງປະຊຸມ ສຸດຍອດກ່ຽວກັບການປ່ຽນແປງຂອງດິນຟ້າອາກາດ ທີ່ສຳຄັນ ຢູ່ນອກນະຄອນຫຼວງ ປາຣີ ບໍ່ໄກປານໃດ ສື່ມວນຊົນຂອງຝຣັ່ງກ່າວວ່າ ໃນເວລານີ້ ບໍ່ມີແຜນການ ທີ່ຈະຍົກເລີກກອງ ປະຊຸມດັ່ງກ່າວ ຍັງມີຄວາມຢ້ານກົວ ວ່າ ການໂຈຕີຕໍ່ ເມືອງສຳຄັນຕ່າງໆ ທີ່ເປັນອຸດສາ ຫະກຳການທ່ອງທ່ຽວ ອາດເກີດຂຶ້ນອີກ ປະທານາທິບໍດີ ຝຣັ່ງ ທ່ານ Francois Hollande ຜູ້ທີ່ໄດ້ຢູ່ໃນສະໜາມຊົມການແຂ່ງຂັນ ເຕະບານເວລານັ້ນ ໄດ້ປະນາມ  ໂດຍກຸ່ມລັດອິສລາມ ໃນຊີເຣຍ ເຊິ່ງໄດ້ອ້າງເອົາຄວາມຮັບຜິດຊອບ ສຳລັບການໂຈມຕີເຫຼົ່ານັ້ນ ໃນຂະນະທີ່ ປະເຊີນໜ້າກັບສົງຄາມຢູ່ນັ້ນ ທ່ານກ່າວວ່າ ຝຣັ່ງ ຕ້ອງເອົາມາດຕະການທີ່ເໝາະສົມ ກັບ ເຫດການນີ້